ཞི་ཅིན་ཕིང་གིས།མིག་སྔར།ཀྲུང་གོའི་དཔལ་འབྱོར་འཕེལ་ཚུལ་སྤྱི་ཡོངས་ནས་བཤད་ན་བརྟན་པོ་ཡིན་པ་དང་བརྟན་པོའི་ཁྲོད་གོང་འཕེལ་འགྲོ་མུས་རེད།ཀྲུང་གོའི་དཔལ་འབྱོར་གོང་འཕེལ་གཏོང་རྒྱུ་སྐྱོན་བྲལ་དང་བརྟན་པོ་ཡིན་པའི་གཞི་རྩའི་ཆ་ལ་འགྱུར་ལྡོག་བྱུང་མེད་པ་དང་སྤུས་ཚད་མཐོ་བའི་གོང་འཕེལ་ལ་འདེགས་སྐྱོར་བྱེད་པའི་ཐོན་སྐྱེད་གཞི་རྐྱེན་ལ་འགྱུར་བ་བྱུང་མེད་པ།ཡུན་རིང་བརྟན་པོའི་ཁྲོད་ལེགས་སུ་འགྲོ་བའི་སྤྱི་ཡོངས་འཕེལ་ཚུལ་ལ་འགྱུར་བ་བྱུང་མེད།ཀྲུང་གོར་དཔལ་འབྱོར་ཡུན་རིང་སྐྱོན་བྲལ་དང་བརྟན་པོའི་སྒོ་ནས་གོང་འཕེལ་གཏོང་རྒྱུ་རྒྱུན་འཁྱོངས་བྱེད་པའི་བཟང་ཆ་མང་པོ་ཡོད་པ་དང་མདུན་སྐྱོད་ཁྲོད་དུ་འཕྲད་པའི་གནད་དོན་རྣམས་ང་ཚོས་བྱ་ཐབས་བཟུང་ནས་ཐག་གཅོད་ཧུར་ཐག་བྱེད་བཞིན་ཡོད།ང་ཚོས་འཐབ་ཇུས་གཏིང་ཤུགས་རྒྱུན་འཁྱོངས་དང་སྒྱུར་བཅོས་སྒོ་དབྱེ་ཁྱོན་ཡོངས་ནས་གཏིང་ཟབ་དུ་གཏོང་བ།མཁོ་སྤྲོད་ཕྱོགས་ཀྱི་གྲུབ་ཆའི་རང་བཞིན་གྱི་སྒྱུར་བཅོས་གཏིང་ཟབ་དུ་གཏོང་བ།ནུས་ཤུགས་ཆེན་པོས་ལྷགས་བསྡད་པའི་མངོན་བསལ་དོད་པའི་འགལ་ཟླ་དང་གནད་དོན་ཐག་གཅོད་བྱས་པ་ཡིན་ན།ཀྲུང་གོའི་དཔལ་འབྱོར་སྤུས་ཚད་མཐོ་པོའི་སྒོ་ནས་གོང་འཕེལ་འགྲོ་བའི་འཁོར་ལམ་ཐོག་མགྱོགས་མྱུར་སླེབས་ངེས་ཡིན་པ་དང་ཀྲུང་གོའི་མི་དམངས་ནས་མདུན་སྐྱོད་འགྲོ་ལམ་ཐོག་གི་དཀའ་ངལ་དང་འགྲན་རྩོད་ཐམས་ཅད་ལས་རྣམ་པར་རྒྱལ་ཐུབ་ངེས་ཡིན་པ་དང་།ཀྲུང་གོར་སྔར་བས་འོད་སྣང་ལྡན་པའི་གོང་འཕེལ་མདུན་ལམ་ཞིག་ཡོང་ངེས་ཡིན་པའི་ཡིད་ཆེས་ཡོད་ཅེས་ནན་སྟོན་གནང་ཡོད་པ་རེད།